joelniklaus/EU_Wikipedias huggingface dataset:
Ισαβέλλα των Έστε

Η Ισαβέλλα ντ'Έστε, ιταλ. Isabella d' Este (19 Μαΐου 1474 - 13 Φεβρουαρίου 1539) ήταν σύζυγος του μαρκησίου της Μάντοβας και μία από τις ηγετικές γυναίκες της Ιταλικής Αναγέννησης, καθώς ήταν σημαίνουσα πολιτιστική και πολιτική μορφή. Ήταν προστάτης των Τεχνών και επίσης κορυφαία στη μόδα: το νεωτεριστικό στυλ ένδυσής της το αντέγραφαν γυναίκες σε όλη την Ιταλία και τη Γαλλική Αυλή. Ο ποιητής Αριόστο την ονόμασε "ελεύθερη και μεγαλόψυχη Ισαβέλλα" και ο συγγραφέας Ματτέο Μπανντέλλο την περιέγραψε ως "υπερέχουσα μεταξύ των γυναικών". Ο διπλωμάτης Νικκολό ντα Κορρέτζο πήγε πιο πέρα, χαιρετίζοντάς την ως "την πρώτη κυρία του κόσμου".

Υπηρέτησε ως ηγεμώνας της Μάντοβας κατά την απουσία του ανδρός της Φραγκίσκου Β΄ Γκοντζάγκα μαρκησίου της Μάντοβας και κατά την ανηλικιότητα του γιου της Φρειδερίκου Β΄. Το 1500 συνάντησε τον Λουδοβίκο ΙΒ΄ Βαλουά της Γαλλίας στο Μιλάνο σε διπλωματική αποστολή για να τον πείσει να μην στείλει στρατό εναντίον της Μάντοβας.

Ήταν μία παραγωγική συγγραφέας επιστολών και διατήρησε αλληλογραφία σε όλη τη ζωή της με την αδελφή του συζύγου της Ελισαβέττα Γκοντζάγκα. Η Λουκρητία Βοργία ήταν σύζυγος του αδελφού της Αλφόνσου Α΄ των Έστε και έγινε ερωμένη τού ανδρός της Φραγκίσκου Β΄. Η Ισαβέλλα περιγράφεται ως ελκυστική, αν και λίγο παχουλή· είχε ζωηρά μάτια και "ζωντανή χάρη".

Βιογραφία
Η Ισαβέλλα μεγάλωσε σε μία καλλιεργημένη οικογένεια στην πόλη-κράτος της Φερράρας. Έλαβε επιμελημένη, κλασική παιδεία και ως κορίτσι συνάντησε πολλούς διάσημους ανθρωπιστές, λόγιους και καλλιτέχνες. Λόγω της τεράστιας αλληλογραφίας που διασώθηκε μεταξύ αυτής και των συγγενών και φίλων της, η ζωή της είναι ασυνήθιστα τεκμηριωμένη. Γεννήθηκε στη Φερράρα ως κόρη του Έρκολε Α΄ των Έστε δούκα της Φερράρα και της Ελεονώρας των Ιβρέα-Τραστάμαρα, κόρης του Φερδινάνδου Α΄ της Νάπολης.

Το επόμενο έτος 1475 γεννήθηκε η αδελφή της Βεατρίκη, το 1476 ο Αλφόνσος Α΄ και το 1477 ο Φερδινάνδος, το 1479 ο Ιππόλυτος Α΄ και το 1480 ο Σιγισμούνδος των Έστε (1480-1524). Από όλα τα τέκνα, η Ισαβέλλα εθεωρείτο η πιο ευνοούμενη.

Το έτος που γεννήθηκε ο Φερδινάνδος, η Ισαβέλλα ταξίδεψε με τη μητέρα της στη Νάπολη. Συνόδευσε τη μητέρα της, όταν εκείνη επέστρεψε στη Φερράρα. Τα υπόλοιπα αδέλφια της είχαν μείνει με τον πάππο τους για οκτώ έτη. Σε αυτό το ταξίδι η Ισαβέλλα έμαθε τη διπλωματική και πολιτική τέχνη.

Πηγές
 George, L., The Public Perception of Isabella d'Este, Clio History Journal, 2009.
 I camerini di Isabella d'Este Mantua tourist guide.

Δείτε επίσης
 Σπουδαστήριο της Ισαβέλλας των Έστε

Παραπομπές 

Οίκος των Έστε
Πριγκίπισσες της Μόντενα
Καλαθοσφαίριση κωφών

Η καλαθοσφαίριση κωφών είναι η καλαθοσφαίριση που παίζεται από κωφούς. Η νοηματική γλώσσα χρησιμοποιείται για την επικοινωνία των σφυριγμάτων και την επικοινωνία μεταξύ των παικτών.

Εθνικές ομοσπονδίες 
Το παιχνίδι παίζεται από κωφά άτομα και είναι οργανωμένο με εθνικές και διεθνείς ομοσπονδίες, συμπεριλαμβανομένων των: Καλαθοσφαίριση Κωφών Αυστραλίας,  Καλαθοσφαίριση Κωφών Ηνωμένου Βασιλείου  και Καλαθοσφαίριση Κωφών Ηνωμένων Πολιτειών.

Παίκτες 
Η καλαθοσφαίριση κωφών κέρδισε μεγάλη προβολή, λόγω αθλητών όπως ο Lance Allred, που έπαιξε καλαθοσφαίριση με τους Κλίβελαντ Καβαλίερς του NBA. Ο Allred έχει απώλεια ακοής 75-80% και φοράει ακουστικό βαρηκοΐας. Αργότερα, συνέχισε να παίζει επαγγελματικά σε ευρωπαϊκά πρωταθλήματα καλαθοσφαίρισης. 

Ένα άλλος υψηλού επιπέδου κωφός παίκτης, είναι ο Σλοβένος επαγγελματίας καλαθοσφαιριστής Μίχα Ζούπαν, ο οποίος γεννήθηκε με προβλήματα παρόμοια με εκείνα του Allred, όμως αγωνίζεται ως πάουερ φόργουορντ στο υψηλότερο επαγγελματικό επίπεδο στην Ευρώπη.

Διεθνής Ομοσπονδία Καλαθοσφαίρισης Κωφών 
Η Διεθνής Ομοσπονδία Καλαθοσφαίρισης Κωφών είναι ένας παγκόσμιος φορέας διοίκησης για τη διεθνή καλαθοσφαίριση κωφών, με την υποστήριξη της Διεθνούς Ομοσπονδίας Καλαθοσφαίρισης (FIBA) και σε συνεργασία με τη Deaflympics και τις συνομοσπονδίες της. Το Φεβρουάριο του 2003, αναγνωρίστηκε στο συνέδριο της Διεθνούς Επιτροπής Αθλημάτων Κωφών, κατά τη διάρκεια των Χειμερινών Deaflympics στο Σούντσβαλ της Σουηδίας, ως ανεξάρτητη ένωση αποτελούμενη από τους Εθνικούς Οργανισμούς που διέπουν τη καλαθοσφαίριση κωφών. Η DIBF ενθαρρύνει την ανάπτυξη και την προώθηση της καλαθοσφαίρισης κωφών σε όλους τους πολίτες του κόσμου, μέσω ενός οργανωμένου προγράμματος εκπαίδευσης και διδασκαλίας. Η Ομοσπονδία προγραμματίζει και διεξάγει όλους τους διεθνείς διαγωνισμούς και πρωταθλήματα της καλαθοσφαίρισης κωφών σε συνεργασία με τους Deaflympics και τις συνομοσπονδίες της. Η DIBF διατηρεί επίσης μια τεκμηριωμένη ιστορία του αθλήματος, καταγράφοντας και αναφέροντας όλες τις σημαντικές διεθνείς διοργανώσεις από την έναρξη τους μέχρι και σήμερα.

Παραπομπές

Εξωτερικοί σύνδεσμοι 

 Διεθνής Ομοσπονδία Καλαθοσφαίρισης Κωφών (Επίσημος Ιστότοπος DIBF) 
 Καλαθοσφαίριση Κωφών Αυστραλίας  
 Καλαθοσφαίριση Κωφών Ηνωμένου Βασιλείου 
 Καλαθοσφαίριση Κωφών Ηνωμένων Πολιτειών της Αμερικής (USADB) 

Ομαδικά αθλήματα
Παραλλαγές καλαθοσφαίρισης
Παιχνίδια με μπάλα
Ναταλία Χατζηγιαννίδου

Η Ναταλία Χατζηγιαννίδου (γεννήθηκε 19 Ιουλίου 1979 στη Φλώρινα) είναι Ελληνίδα ποδοσφαιρίστρια, η οποία αγωνίζεται συνήθως ως μέσος, αρχηγός της  Εθνικής Ελλάδας γυναικών. Συμμετείχε στους  Ολυμπιακούς Αγώνες του 2004 στην Αθήνα και είναι κάτοχος του ρεκόρ διεθνών συμμετοχών με την εθνική ομάδα με τουλάχιστον 161 αγώνες.

Καριέρα 

Ξεκίνησε τα πρώτα της ποδοσφαιρικά βήματα σε ηλικία 12 ετών στον Φιλυριακό Φλώρινας (ομάδα της γενέτειρας πόλης) το 1991, έτος ίδρυσης της ομάδας.
Με την ομάδα του Φιλυριακού κατέκτησε ένα Πανελλήνιο πρωτάθλημα το 2000. Η θητεία της Χατζηγιαννίδου στον νεοσύστατο σύλλογο συνέπεσε με τα καλύτερά του χρόνια. Κατέκτησε αρχικά το Περιφερειακό Πρωτάθλημα τη σεζόν 1992–93 και ανέβηκε στην πρώτη κατηγορία και εκτός από τον τίτλο του 2000, ήταν επίσης δεύτερος το 1998, το 2001, το 2002 και το 2004 και τρίτος το 1999. Οι επιτυχίες περιλαμβάνουν παρουσίες σε ευρωπαϊκά τουρνουά όπως το Women's Cup of Italy (έκδοση της Σικελίας το 2003), που διοργανώθηκε από κοινού από την UEFA και την Ιταλική Ποδοσφαιρική Ομοσπονδία (FIGC), όπου ο σύλλογος τιμήθηκε από την τελευταία, το Διεθνές Τουρνουά Pecquencourt μεταξύ άλλων και ένας νικηφόρος φιλικός αγώνας με 3–0 απέναντι στην εθνική ομάδα γυναικών για το Φεστιβάλ Πρεσπών του 2005 (27 Αυγούστου), όπου η Χατζηγιαννίδου σημείωσε το τρίτο γκολ. 

Τον Ιανουάριο του 2008 πραγματοποιήθηκε η μεταγραφή της στον ΠΑΟΚ, με τον οποίο κατέκτησε 12 πρωταθλήματα και 5 κύπελλα με την ομάδα της Θεσσαλονίκης, αλλά και είχε 30 συμμετοχές σε οκτώ σεζόν στο Τσάμπιονς Λιγκ Γυναικών. Μετά από 13 χρόνια προσφοράς στην ομάδα τον Νοέμβριο του 2020, η παίκτρια προχώρησε σε διαδικασίες προκειμένου να μείνει ελεύθερη, καθώς φέρεται πως είχε έντονα παράπονα στον τρόπο που την αντιμετώπιζε ο σύλλογος της Θεσσαλονίκης.
Την 1η Απριλίου 2021 ανακοινώθηκε η μεταγραφή της στον Αγροτικό Αστέρα Ευόσμου Θεσσαλονίκης, ομάδα με την οποία αγωνίστηκε για μία σεζόν.

Τον Ιανουάριο του 2022 μεταγράφηκε στον Αστέρα Ρεθύμνου και κάνοντας ντεμπούτο της στις 13 Μαρτίου στα πλαίσια της 13ης αγωνιστικής της Womens' Football League.

Την αγωνιστική περίοδο 2022–23 ενσωματώθηκε στη Ρεθυμνιακή Ένωση Αθλητών (ΡΕΑ), τον σύλλογο που διαδέχτηκε τον Αστέρα Ρεθύμνου.

Εμβληματική μορφή του ελληνικού γυναικείου ποδοσφαίρου, έκανε το ντεμπούτο της στην εθνική γυναικών στις 2 Νοεμβρίου 1997, συμμετείχε στην Ολυμπιάδα της Αθήνας το 2004 (η εθνική κατέλαβε τη 10η θέση) και στις 8 Μαρτίου 2016 ξεπέρασε τον Γιώργο Καραγκούνη με την 140ή εμφάνισή της σε εμφανίσεις σε εθνικό αντιπροσωπευτικό συγκρότημα ποδοσφαίρου.

Τίτλοι 

Φιλυριακός Φλώρινας

 Πρωτάθλημα Ελλάδας : 2000

ΠΑΟΚ

 Πρωτάθλημα Ελλάδας (12) : 2008, 2009, 2010, 2011, 2012, 2013, 2015, 2016, 2017, 2018, 2019, 2020
 Κύπελλο Γυναικών (5) : 2013, 2014, 2015, 2016, 2017

Δείτε επίσης 

 Ελλάδα στους Θερινούς Ολυμπιακούς του 2004

Παραπομπές

Εξωτερικοί σύνδεσμοι 
 N. CHATZIGIANNIDOU
 Προφίλ στο sports-reference.com
 Χατζηγιαννίδου στο Κουτί της Πανδώρας: «Δεν ενδιαφέρονται για το ποδόσφαιρο γυναικών»

Ποδοσφαιριστές ολυμπιακής ομάδας Ελλάδας
Ελληνίδες ποδοσφαιρίστριες
Ποδοσφαιριστές στους Θερινούς Ολυμπιακούς Αγώνες 2004
FIFA Century Club
Κυβική ρίζα

Στα Μαθηματικά, μια κυβική ή τρίτη  ρίζα ενός αριθμού x είναι ένας αριθμός y έτσι ώστε y3 = x.  Όλοι οι πραγματικοί αριθμοί (εκτός από το μηδέν) έχουν ακριβώς μια πραγματική κυβική ρίζα και ένα ζεύγος συζυγή μιγαδικού αριθμού κυβικής ρίζας, και όλοι οι μη-μηδενικοί μιγαδικοί αριθμοί έχουν τρεις διαφορετικές σύνθετες κυβικές ρίζες. Για παράδειγμα, η πραγματική κυβική ρίζα του 8, που γράφεται συμβολικά ως , είναι το 2, επειδή 23 = 8, ενώ οι άλλες κυβικές ρίζες του 8 είναι το −1 + i και −1 − i. Οι τρεις κυβικές ρίζες του −27i είναι:

Παραπομπές

Δείτε ακόμη
 Νιοστή ρίζα
 Τετραγωνική ρίζα
 Κυκλοτομικό σώμα

Εξωτερικοί σύνδεσμοι
Υπολογιστής κυβικής ρίζας που μειώνει κάθε αριθμό στην πιο απλή ριζική μορφή
Computing the Cube Root, K. Turkowski, Apple Technical Report #KT-32, 1998. Includes C source code.

Στοιχειώδης άλγεβρα
Μουσείο Σχολικής Ζωής

Το Μουσείο Σχολικής Ζωής είναι ένα μουσείο στο Νερόκουρο, στα Χανιά της Κρήτης στην Ελλάδα.

Το μουσείο επιδιώκει να εξελιχθεί σε κέντρο πολιτισμού που θα επικεντρωθεί σχετικά με τις εκπαιδευτικές και παιδαγωγικές πρακτικές από το παρελθόν, το παρόν και το μέλλον.

Εξωτερικοί σύνδεσμοι 

 Επίσημη ιστοσελίδα 
 Νομός Χανίων 

Ιστορικά μουσεία στην Ελλάδα
Μουσεία στα Χανιά
Κλειδί Φλώρινας

Για συνώνυμους οικισμούς δείτε το λήμμα: Κλειδί (γεωγραφικοί προσδιορισμοί)

Το Κλειδί, επίσημα Κλειδίον (παλαιότερη ονομασία Τσέροβο ) είναι ορεινό χωριό της Φλώρινας σε υψόμετρο 225 μέτρα.

Γεωγραφία - Ιστορία
Το Κλειδί βρίσκεται προς τα σύνορα της Ελλάδας με τη Βόρεια Μακεδονία και τα δυτικά όρια του νομού με το νομό Πέλλας. Είναι κτισμένη ανάμεσα στις ανατολικές πλαγιές του όρους Βίτσι (Βέρνο) και τις δυτικές του Καιμακτσαλάν (Βόρας), δυτικά της λίμνης Βεγορίτιδας και βορειοδυτικά της μικρότερης λίμνης των Πετρών. Απέχει 9,5 χλμ. Β.-ΒΔ. από το Αμύνταιο και 22 χλμ. Δ. από την Φλώρινα.

Η τοποθεσία που βρίσκεται ήταν στρατηγικής σημασίας από τους αρχαίους χρόνους και πιθανολογείται ότι το 423 π.Χ., σύμφωνα με το Θουκυδίδη, συγκρούστηκαν οι δυνάμεις του βασιλιά της Μακεδονίας Περδίκκα Β΄ με συμμάχους τους Σπαρτιάτες του Βρασίδα εναντίον των δυνάμεων του βασιλέα των Λυγκηστών Αρραβαίου. Την ρωμαϊκή περίοδο περνούσε η Εγνατία οδός που ένωνε το Βυζάντιο με την Αδριατική Θάλασσα ως το Δυρράχιο. Στην περιοχή έχουν βρεθεί  οδοδείκτες (miliaria).

Την περίοδο της τουρκοκρατίας και μέχρι την επανάσταση του 1821, στο Κλειδί, όπως και στις γειτονικές Βεύη, Κέλλη, Πισοδέρι, Τρίβουνο υπήρχαν πάντοτε αρματολίκια. Το 1845 ο ρώσος σλαβιστής Βίκτορ Γκριγκόροβιτς κατέγραψε το Κλειδί με την ονομασία ''Τσρέβο'' ως κυρίως βουλγαρικό χωριό. Στο βιβλίο "Ethnographie de Vilayets d'Adrianople, de Monastir et de Salonique", που δημοσιεύθηκε στην Κωνσταντινούπολη το 1878, αναφέρονται τα στατιστικά στοιχεία του ανδρικού πληθυσμού το 1873. Το Τζέροβο είχε σημειωθεί ως χωριό με 30 νοικοκυριά και 76 άνδρες βούλγαρους κατοίκους.

Το 1941, σε μικρή απόσταση από το χωριό έγινε η μάχη της Βρύης μεταξύ των συμμαχικών δυνάμεων και των στρατευμάτων της Ναζιστικής Γερμανίας.

Διοικητικά 
Ως οικισμός αναφέρεται επίσημα το 1918 στο ΦΕΚ 259Α-29/12/1918 με το όνομα Τσέρνοβο να ορίζεται έδρα της ομώνυμης κοινότητας. Το 1926 μετονομάστηκε σε Κλειδί. Από το 2010, σύμφωνα με το σχέδιο Καλλικράτης αποτελεί την τοπική κοινότητα Κλειδιού που ανήκει στη δημοτική ενότητα Αετού του Δήμου Αμυνταίου και σύμφωνα με την απογραφή του 2011 έχει πληθυσμό 66  κατοίκους.

Παραπομπές

Εξωτερικοί σύνδεσμοι 
200 χρόνια Κλειδί Φλώρινας. Τα γενεαλογικά δέντρα των Κλειδιωτών σε όλο τον κόσμο
Ο ποιητής Νίκος Γκάτσος στο Κλειδί Φλώρινας από τον ιστότοπο https://echoflorina.gr

Χωριά του νομού Φλώρινας
Δήμος Αμυνταίου
Ξεριάς Άργους

Ο Ξεριάς (αρχαία ονομασία: Χάραδρος) είναι χείμαρρος του νομού Αργολίδας. Το αρχαίο του όνομα ήταν Χάραδρος, το οποίο χρησιμοποιείται περιστασιακά ακόμη αν και η σύγχρονη ονομασία του είναι η πιο κοινή. Ο χείμαρρος δεν πρέπει να συγχέεται με άλλους ποταμούς με το ίδιο σύγχρονο ή αρχαίο όνομα. Με το αρχαίο του όνομα, περιγράφεται στην Περιγραφή της Ελλάδας του Παυσανία (2.25.2).

Γεωλογία και υδρολογία 
Ο Ξεριάς πηγάζει από τον ορεινό όγκο του Αρτεμισίου-Κτενία στην δυτική Αργολίδα (με πηγές στο Κρυονέρι και στην Κρύα Βρύση). Κατεβαίνει στο Μερκούρι όπου και δημιουργεί μία μικρή κοιλάδα και έπειτα μετατρέπεται σε φαράγγι απο τα Σπαναίικα μέχρι την Χούνη. Ρέει ανατολικά προς το Άργος, όπου σχηματίζει το βόρειο όριο της πόλης και στη συνέχεια στρέφεται νότια και μετά ανατολικά. Είναι γενικά ξηρός όλο τον χρόνο και έχει νερό μόνο όταν βρέχει έντονα και με μεγάλη διάρκεια. Συναντά τον Ίναχο στα νοτιοανατολικά της πόλης και εκβάλλουν μαζί στον Αργολικό Κόλπο στη Νέα Κίο.

Παραπομπές

Εξωτερικοί σύνδεσμοι 

 Δορυφορικός χάρτης
 Αυτοκίνητο παρέσυρε στον Ξεριά πλημμύρα 
 Άρθρο ειδήσεων στα ελληνικά περιλαμβάνει φωτογραφίες των υποδομών που καταστράφηκαν από πλημμύρες 
Γεωγραφικοί σχηματισμοί της Αργολίδας
Ποταμοί της Αργολίδας
Ποταμοί της Ελλάδας
Μόνυ Μαρκ

Η Μόνυ Μαρκ είναι Βελγίδα τραγουδίστρια. Εκπροσώπησε το Βέλγιο στο διαγωνισμό της Eurovision του 1956 με το τραγούδι "Le plus beau jour de ma vie" και είναι άγνωστο πόσους βαθμούς συγκέντρωσε. Πριν από εκείνη συμμετείχε την ίδια χρονιά ο Φιντ Λεκλέρ ως εκπρόσωπος του Βελγίου στον διαγωνισμό με το τραγούδι "Messieurs les noyés de la Seine".

Πηγές

Εξωτερικοί σύνδεσμοι 

 Μόνυ Μαρκ στο IMDb

Παραπομπές 

Βέλγοι τραγουδιστές
Συμμετέχοντες στο διαγωνισμό τραγουδιού Eurovision με το Βέλγιο
Διαγωνισμός Τραγουδιού Eurovision 1956
Συμμετέχοντες στη Eurovision
Καυσία

Η καυσία είναι το όνομα του τυπικού μπερέ που φορούσαν οι Αρχαίοι Μακεδόνες και θεωρούνταν ως εθνική κεφαλίδα.

Φορέθηκε κατά την Ελληνιστική περίοδο, αλλά ίσως και πριν από την εποχή του Μεγάλου Αλεξάνδρου και αργότερα χρησιμοποιήθηκε ως προστασία από τον ήλιο από τις φτωχότερες τάξεις στη Ρώμη.

Έχει βρεθεί σε όλους τους τομείς που κυριαρχούν τα μακεδονικά βασίλεια και αν έχει εξαφανιστεί στη Δύση, έχει παραμείνει σε χρήση στο Αφγανιστάν, όπου, αποκαλούμενος πακώλ, θεωρείται η παραδοσιακή και εθνική κεφαλίδα.

Η χρήση του, καθώς και του παλλίου, που διαβιβάστηκε γι 'αυτό μέσω του ελληνο-βουδιστικού πολιτισμού, διαιωνίστηκε μέχρι σήμερα σε αυτή την περιοχή όπου ο πολιτισμός και οι ελληνιστικές πόλεις άνθισαν.

Τρέχουσα χρήση 
Σήμερα η χρήση της καυσίας έχει εξαφανιστεί στη Μακεδονία, αλλά εξακολουθεί να χρησιμοποιείται στο Αφγανιστάν, στο Πακιστάν, τους Καλάς, κληρονομιά της εποχής του Μεγάλου Αλεξάνδρου και των ελληνικών βασιλείων.

Βιβλιογραφία 
 M. Bieber, Entwicklungsgeschichte der griechichen Tracht, δεύτερη έκδοση, 1967.
 "καυσία", Henry George Liddell, Robert Scott, A Greek-English Lexicon, on Perseus.

Ένδυση
Βίλα Βέλια

H Βίλα Βέλια (, Πορτογαλικά σημαίνει Παλιά Πόλη) είναι παραθαλάσσια πόλη στην πολιτεία Εσπίριτο Σάντο στη νοτιοανατολική Βραζιλία. Βρίσκεται απέναντι από τη Βιτόρια, την πρωτεύουσα της πολιτείας. Σύμφωνα με απογραφή του 2010, ο πληθυσμός της Βίλα Βέλια ανέρχεται στους 427.579 κατοίκους.

Ιστορία 
Η Βίλα Βέλια είναι η παλαιότερη πόλη της πολιτείας. Ιδρύθηκε ως Vila do Espírito Santo στις 23 Μαΐου 1535 από τον Πορτογάλο εξερευνητή Vasco Fernandes Coutinho. Αναγκάστηκε να επιστρέψει στην Πορτογαλία γύρω στο 1550 για να προσλάβει νέους αποίκους, καθώς δεν υπήρχαν αρκετοί για τη διατήρηση της αποικίας. Ωστόσο, κατά την επιστροφή του, ανακάλυψε ότι υπήρξαν βίαιες διαμάχες μεταξύ των αποίκων, των δούλων και των Ινδιάνων, οι οποίοι είχαν αναγκάσει τους περισσότερους κατοίκους να διαφύγουν στη Βιτόρια. Σε απάντηση, ο Coutinho μετέφερε την πρωτεύουσα στη Βιτόρια, η οποία παραμένει μέχρι σήμερα. Στη συνέχεια, η Βίλα Βέλια παρέμεινε μια ήσυχη πόλη μέχρι πρόσφατα. Η απογραφή του 1828, για παράδειγμα, έδειξε μόνο 1.250 άτομα στην πόλη. Σήμερα, ωστόσο, η Βίλα Βέλια είναι η μεγαλύτερη πόλη σε ολόκληρη την πολιτεία Εσπίριτο Σάντο και έχει περίπου 450.000 κατοίκους.

Οικονομία 
Αξιοσημείωτες εταιρείες στη Βίλα Βέλια περιλαμβάνουν την Garoto, έναν από τους μεγαλύτερους κατασκευαστές σοκολάτας της Βραζιλίας.

Η περιοχή έχει περάσει πολλά χρόνια έντονης ανάπτυξης ακινήτων και πολλά πολυτελή κτίρια είναι πλέον κοινό θέαμα σε όλες τις κύριες παραλίες της. Ορισμένοι επικριτές υποστηρίζουν ότι αυτή η πρακτική μπορεί να θεωρηθεί ως υπερβολική αστικοποίηση μιας περιοχής με χαμηλό προφίλ, παρά τα οικονομικά οφέλη.

Φωτογραφίες

Δείτε επίσης 
 Εσπίριτο Σάντο
 Αποικισμός της Αμερικής

Παραπομπές 

Πόλεις της Βραζιλίας
Κι (θεά)

Η Κι, σύμφωνα με τη μυθολογία των Σουμερίων, ήταν η θεά της γης και η κύρια σύζυγος του θεού του ουρανού Αν. Σε κάποιους μύθους, η Κι και ο Αν ήταν αδελφή και αδελφός, απόγονοι του Άνσαρ και της Κίσαρ, προγενέστερες προσωποποιήσεις του ουρανού και της γης.

Με τον σύζυγό της Αν, η Κι γέννησε τους Ανουνάκι, από τους οποίους η πιο σημαντική θεότητα ήταν  ο Ενλίλ, θεός του αέρα. Σύμφωνα με τους μύθους, ο ουρανός και η γη ήταν αδιαχώριστοι έως ότου γεννήθηκε ο Enlil, ο οποίος χώρισε τον ουρανό και τη γη σε δύο. Ο Αν πήρε τον ουρανό, ενώ η Κι και ο Ενλίλ πήραν την γη.

Ορισμένοι μελετητές αμφισβητούν εάν η Κι θεωρούνταν ως θεότητα καθώς δεν υπάρχουν ενδείξεις λατρείας και το όνομα εμφανίζεται μόνο σε περιορισμένο αριθμό κειμένων των Σουμερίων. Ο Samuel Noah Kramer ταυτίζει την Κι  με την θεά Νινχουρσάγκ των Σουμερίων και ισχυρίζεται ότι ήταν αρχικά η ίδια φιγούρα. Αργότερα εξελίχθηκε στη Βαβυλωνιακή και Ακκαδική θεά Άντου, σύζυγο του θεού Αν.

Πηγές
 Michael Jordan: Encyclopedia of Gods, Kyle Cathie Limited, 2002

Σουμεριακή μυθολογία
Ζινάιντα Κουπριγιάνοβιτς

Η Ζινάιντα Αλεξάντροβνα Κουπριγιάνοβιτς (Λευκορωσικά: Зінаіда Аляксандраўна Купрыяновіч, Ρωσικά: Зинаида Александровна Куприянович; γ. 17 Σεπτεμβρίου 2002), ευρέως γνωστή με το καλλιτεχνικό Ζήνα (Zena, Λευκορωσικά: Зена, Ρωσικά: Зена), είναι Λευκορωσίδα τραγουδίστρια, ηθοποιός και τηλεοπτική παρουσιάστρια. Εκπροσώπησε την Λευκορωσία στον Διαγωνισμό Τραγουδιού της Eurovision 2019 με το τραγούδι "Like It", το οποίο κατέλαβε την 24η θέση με 31 βαθμούς.

Καριέρα
Η Κουπριγιάνοβιτς ξεκίνησε την καριέρα της από παιδί με την μουσική το 2013, συμμετέχοντας στο New Wave Junior 2013 και στο Junior Slavianski Bazaar 2014 στο Vitebsk.

Η Κουπριγιάνοβιτς συμμετείχε στον Λευκορωσικό εθνικό τελικό για τον Παιδικό Διαγωνισμό Τραγουδιού της Eurovision δύο φορές: πρώτη φορά ήταν στον εθνικό τελικό του 2015 όπου τερμάτισε τέταρτη με το τραγούδι "Mir" και η δεύτερη φορά ήταν στον εθνικό τελικό του 2016 όπου τερμάτισε τρίτη με το τραγούδι "Kosmos". Το 2017, τερμάτισε τρίτη στην δέκατη σεζόν του Fabrika Zvyozd, τη Ρωσική εκδοχή του Operación Triunfo. Μετά από αυτό, η Κουπριγιάνοβιτς ξεκίνησε την καριέρα της στην τηλεοπτική παρουσίαση και συν-παρουσίασε την Junior Eurovision το 2018 στο Μινσκ μαζί με τους Ευγκενί Περλίν και Ελένα Μεράι. Σαν ηθοποιός, έχει δανείσει την φωνή της στο χαρακτήρα "Μοάνα" από την ομώνυμη ταινία κινουμένων σχεδίων, για την ρωσική μεταγλώττιση και στο Ralph Breaks the Internet.

Εκπροσώπησε τη Λευκορωσία στον Διαγωνισμό Τραγουδιού της Eurovision 2019 με το τραγούδι "Like It". Το τραγούδι προκρίθηκε στον τελικό όπου κατέλαβε την 24η θέση.

Δισκογραφία
 "Mir" (2015)
 "Kosmos" (2016)
 "Like It" (2019)

Φιλμογραφία

Παραπομπές

Επιπλέον ιστοσελίδες

Συμμετέχοντες στη Eurovision
Διαγωνισμός Τραγουδιού Eurovision 2019
Μονή Χρυσοστόμου Νάξου

Η Μονή Αγίου Ιωάννη Χρυσοστόμου Νάξου βρίσκεται στη Νάξο των Κυκλάδων και είναι κτισμένη σε λόφο πάνω από την παραλία Γρόττα. Απέχει 2,5 χλμ. βορειοανατολικά της πόλης ή Χώρας της Νάξου και έχει αμφιθεατρική θέα προς τα υπόλοιπα νησιά των Κυκλάδων.

Ιστορία
Σύμφωνα με την προφορική παράδοση η μονή λειτουργεί συνεχώς από την ίδρυσή της (πιθανολογείται το 1280) με γυναίκες μοναχούς. Θεωρείται το μοναδικό μοναστήρι της Ελλάδας που είναι αφιερωμένο στον Πατέρα και Ιεράρχη της Εκκλησίας, Άγιο Ιωάννη τον Χρυσόστομο.

Σύμφωνα με τον τοπικό λαογράφο Νίκο Κεφαλληνιάδη ως χρονολογία ίδρυσης αναφέρεται το 1606, ενώ νεώτερες χρονολογίες στις επιγραφές των υπερθύρων της μονής μαρτυρούν  διάφορες ανακαινίσεις που έγιναν στα έτη 1753, 1757 και 1777. Η μονή είναι φρουριακού χαρακτήρα, διαθέτει χαμηλή δοκαρόφρακτη πύλη και καταχύτη (λαδοζεματίστρα) από την εποχή των πειρατικών επιδρομών στο Αιγαίο. Στο εσωτερικό της υπάρχει μικρή αυλή με δροσερή πηγή. Αξιόλογα κειμήλια θεωρούνται το ξυλόγλυπτο τέμπλο του μικρού καθολικού με την εικόνα του Αγίου Ιωάννου του Χρυσοστόμου (του 1818) καθώς και τα βιβλία, που είχε αποστείλει ο καταγόμενος από τη Νάξο Άγιος Νικόδημος ο Αγιορείτης στην μητέρα του που μόνασε στη μονή.

Το 1995 η μονή και η γύρω από αυτήν περιοχή σε ακτίνα 500 μ. κηρύχθηκε ως ιστορικό διατηρητέο μνημείο "που αποτελεί το αναγνωριστικό σημείο για τον επισκέπτη της Χώρας από τη θάλασσα, καθώς είναι κτισμένη στην πλαγιά του βουνού, που υψώνεται πάνω από της ακτές της Γρόττας, εποπτεύοντας ολόκληρη τη Χώρα".

Διοικητικά
Ως οικισμός αναφέρεται επίσημα το 1940 να προσαρτάται στην τότε κοινότητα Νάξου. Σύμφωνα με το σχέδιο Καλλικράτης μαζί με τη Νάξο (Χώρα) και τα Αγκίδια αποτελούν τη δημοτική ενότητα Νάξου που υπάγεται στο δήμο Νάξου & Μικρών Κυκλάδων και σύμφωνα με την απογραφή 2011 έχει πληθυσμό 5 μοναχές.

Παραπομπές

Ναξος
Αντζέλικα Αγκουρμπάς

Η Αντζέλικα Ανατολίεβνα Γιαλίνσκαγια (ρωσικά: Анжелика Анатольевна Ялинская, μεταγραφή: Ανζέλικα Ανατόλ'ιεβνα Γιαλίνσκαγια, λευκορωσικά: Анжаліка Анатольеўна Ялінская, μεταγραφή: Anzhalika Anatoĺjeŭna Jalinskaja, γεννήθηκε στις 17 Μαΐου 1970, στο Μινσκ), καλύτερα γνωστή ως Αντζέλικα Αγκουρμπάς (ρωσικά: Анжéлика Агурбáш; λευκορωσικά: Анжаліка Агурбаш) είναι Λευκορώσα τραγουδίστρια και πρώην μοντέλο που είναι γνωστή διεθνώς για την εκπροσώπηση της Λευκορωσίας στο Διαγωνισμό Τραγουδιού Eurovision 2005.

Η Αγκουρμπάς γεννήθηκε στο Μινσκ της Λευκορωσικής ΣΣΔ της Σοβιετικής Ένωσης. Το 1988 κέρδισε το πρώτο τίτλο Μις Λευκορωσίας όταν ήταν φοιτήτρια της Λευκορωσικής Ακαδημίας Τεχνών. Μεταξύ του 1990 και του 1995 συμμετείχε στο συγκρότημα Βεράσι. Το 1991, η Αντζέλικα κέρδισε τον δεύτερο τίτλο της "Μις Φωτογραφία ΕΣΣΔ" και έγινε το πιο φωτογραφημένο μοντέλο στη Λευκορωσία.

Αφού η Αντζέλικα έφυγε από τους Βεράσι, κυκλοφόρησε τραγούδια όπως τα "Paper Moon", "Night Without a Dream" και "For You". Το 2002 παρουσίασε το καινούργιο του άλμπουμ "Το Αποχαιρετιστήριο Φιλί της Λίκα Γιαλίνσκαγια" την ίδια χρονιά. Η Αγκουρμπάς ήταν ο εκπρόσωπος της Λευκορωσίας Διαγωνισμό Τραγουδιού της Eurovision στο διαγωνισμό του 2005. Το αυθεντικό τραγούδι, Boys and Girls, μια ροκ μπαλάντα με θέμα την σφαγή στο Μπεσλάν, επιλέχθηκε από μια κριτική επιτροπή μετά από ψηφοφορία των λευκορώσων τηλεθεατών. Ωστόσο, λόγω της κακής φήμης του τραγουδιού σε όλη την Ευρώπη, το κρατικό κανάλι της Λευκορωσίας αποφάσισε σε μια πολύ ασυνήθιστη κίνηση να επιτρέψει την Αντζέλικα να τραγουδάει ένα διαφορετικό τραγούδι για το Κίεβο.

Το τραγούδι Love Me Tonight δεν πήγε καλά στον διαγωνισμό, καθώς βγήκε 13ο στα 25 και αποκλείστηκε.

Δισκογραφία 
  «You do not know me that way» (25 Σεπτεμβρίου 2012)
 «Grand Collection» (20 Απριλίου 2010)
 «Love!Love?Love...» (26 Φεβρουαρίου 2009)
 «I will live for you» (9 Φεβρουαρίου 2007)
 «Belarussian girl» (15 Ιουλίου 2005)
 «Rules of love» (18 Μαΐου 2005)
 «Best songs» (1 Ιανουαρίου 2002)
 «Last kiss» (1 Ιανουαρίου2001)
 «For you» (1 Ιανουαρίου 1999)
 «Night without a dream» (1 Ιανουαρίου 1997)
 «Paper moon» (1 Ιανουαρίου 1995)

Παραπομπές

Εξωτερικοί σύνδεσμοι 

 Επίσημη ιστοσελίδα
 Eurovision ιστοσελίδα για την έναρξη της Λευκορωσίας

Ρώσοι παρουσιαστές
Ρωσίδες τραγουδίστριες
Λευκορώσοι τραγουδιστές
Συμμετέχοντες στη Eurovision
Ματίνα Νικολάου

Η Ματίνα Νικολάου (12 Φεβρουαρίου 1977, Αθήνα) είναι Ελληνίδα ηθοποιός. Έγινε ευρύτερα γνωστή μέσω της τηλεοπτικής της παρουσίας στις ψυχαγωγικές εκπομπές του Νίκου Μουτσινά "Για την Παρέα" και "Καλό Μεσημεράκι" από το 2018 μέχρι σήμερα.

Πρώτα χρόνια 
Γεννήθηκε το 1977 στην Αθήνα -συγκεκριμένα στο Μαρκόπουλο Αττικής- όπου και μεγάλωσε. Ολοκληρώνοντας το σχολείο ξεκίνησε να σπουδάζει υποκριτική στο Θέατρο Τέχνης Κάρολος Κουν από όπου και αποφοίτησε το 2001. Αμέσως μετά το τέλος των σπουδών της ξεκίνησε να εργάζεται κυρίως στο θέατρο ενώ έχει κάνει λιγότερες τηλεοπτικές δουλειές ως ηθοποιός.

Καριέρα 
Στην αρχή της καριέρας της δούλευε αποκλειστικά και μόνο στο θέατρο. Τη δεκαετία 2001-2011 έχει πάρει μέρος σε αρκετές θεατρικές παραγωγές. 

Από το 2010 ξεκίνησε την συνεργασία της με τον Νίκο Μουτσινά αρχικά ως βοηθός σκηνοθέτης στις παραστάσεις του ενώ το 2012 ξεκίνησε να παίζει σε αυτές. 

Έκανε το τηλεοπτικό της ντεμπούτο στην δραματική σειρά του Mega Channel "Γη και Ουρανός" τη σεζόν 2005-2006 παίζοντας μαζί με τους Κωνσταντίνο Μαρκουλάκη, Νίκο Κουρή, Θάλεια Ματίκα, Γιώργο Μακρή και άλλους. Ακολούθησε μία guest εμφάνιση στη σειρά του Χριστόφορου Παπακαλιάτη Δυο μέρες μόνο το 2006. Το 2007 έπαιξε σε μία ιστορία της σειράς Επτά Θανάσιμες Πεθερές ενώ τη σεζόν 2007-2008 συμμετείχε σε κάποια επεισόδια της σειράς Big Bang. Το 2009 έλαβε μέρος σε μία ακόμη ιστορία των Επτά Θανάσιμων Πεθερών ενώ έπαιξε μαζί με την Ελένη Ράντου σε ένα επεισόδιο της σειράς Εργαζόμενη Γυναίκα. 

Τη σεζόν 2016-2017 επέστρεψε τηλεοπτικά μέσω της μαύρης κωμωδίας του Λευτέρη Παπαπέτρου Στο καλό γλυκιά μου συμπεθέρα που προβλήθηκε από τον τηλεοπτικό σταθμό ANT1. Εκεί έπαιξε μαζί με τους Μαρία Καβογιάννη, Χρήστο Χατζηπαναγιώτη, Ζέτα Μακρυπούλια, Αλέξανδρο Λογοθέτη και άλλους. Το 2018 έκανε μία guest εμφάνιση στην κωμική σειρά Κάτι χωρισμένα παλικάρια υποδυόμενη τη Στέλλα, την πρώην σύντροφο του χαρακτήρα που υποδυόταν ο Νίκος Μουτσινάς. 

Τη σεζόν 2018-2019, ύστερα από πρόταση του Νίκου Μουτσινά, δέχτηκε να συνεργαστεί στην παρουσίαση της ψυχαγωγικής εκπομπής του Open "Για Την Παρέα". Εκεί υποδύεται έναν φανταστικό χαρακτήρα με το όνομα Βάνια. Η προέλευση και η δημιουργία του χαρακτήρα είχε γίνει το 2016 για τις ανάγκες της παράστασης "Κοκομπλόκο" που σκηνοθετούσε και συμπρωταγωνιστούσε μαζί με τον Νίκο Μουτσινά. Συνέχισε και την επόμενη χρονιά στο πλευρό του Νίκου Μουτσινά αλλά η εκπομπή μεταφέρθηκε στον ΣΚΑΪ με το όνομα "Καλό Μεσημεράκι".

Παραπομπές

Εξωτερικοί σύνδεσμοι 
 Ματίνα Νικολάου στο IMDb
 Ματίνα Νικολάου στο στο Instagram

Ελληνίδες ηθοποιοί θεάτρου
Ελληνίδες ηθοποιοί τηλεόρασης
Τεχνική Λεβαλλουά

Η τεχνική Λεβαλλουά (ΔΦΑ: [lə.va.lwa]) αποτελεί διακριτό είδος λιθοτεχνίας που αναπτύχθηκε κατά την Παλαιολιθική περίοδο. Το όνομά της τεχνικής προέκυψε από λίθινα ευρήματα στο προάστιο Λεβαλλουά-Περρέ, του Παρισιού. Η τεχνική της απόκρουσης είναι πιο εξελιγμένη από παλαιότερες μεθόδους λιθοτεχνίας, που σχετίζονταν με τυχαία απόσπαση (απόκρουση) από την κροκάλα ή πυρήνα. Ο πυρήνας που χρησιμοποείται στην τεχνική Λεβαλλουά είναι προεπεξεργασμένος και μπορεί να είναι πρισματικός, σφαιρικός, χελονοειδής ή με αιχμές. 

Η μέθοδος του προεπεξεργασμένου πυρήνα παρέχει μεγαλύτερο έλεγχο όσον αφορά στο μέγεθος και το σχήμα της τελικής φολίδας που μπορεί κατόπιν να χρησιμοποιηθεί κατόπιν ως ξέστρα ή μαχαίρι, αν και με την κατάλληλη προσαρμογή είναι δυνατόν να παράγει αιχμηρά αντικείμενα. Η τεχνική με προεπεξεργασμένο πυρήνα κατατάσσεται ως Μέθοδος 3, όσον αφορά στον τρόπο επεξεργασίας, δηλαδή απόξεση λεπίδων με αλληλεπικαλυπτόμενη σειρά απόκρουσης φολίδων και φαίνεται ότι αναπτύχθηκε κατά την Μέση παλαιολιθική περίδο, πριν από 300.000 χρόνια. 

Λιθοτεχνίες που περιλαμβάνουν την τεχνική Λεβαλλουά στην Ελλάδα, απέδωσε η αρχαιολογική έρευνα στη Θεόπετρα, την Aλόννησο των Βόρειων Σποράδων και τη θέση Λακωνίδα στη Μάνη.

Παραπομπές σημειώσεις

Εξωτερικοί σύνδεσμοι

 
Προϊστορική αρχαιολογία
Ιβάν Γκλάσενμπεργκ

Ο Ιβάν Γκλάσενμπεργκ (γεννημένος στις 7 Ιανουαρίου του 1957) είναι ο διευθύνων σύμβουλος της εταιρίας "Glencore" και κατέχει 3 διαφορετικές ιθαγένειες: Αυστραλιακή, Νότια Αφρικανική και Ελβετική. Η εταιρία "Glencore", είναι η μεγαλύτερη στον κόσμο, όσον αφορά την συναλλαγή εμπορευμάτων και τις εξορύξεις.

Πρώτα χρόνια
Γεννήθηκε στις 7 Ιανουαρίου του 1957, από Λιθουανό πατέρα, τον Samuel Glasenberg και Νότιο-αφρικανή μητέρα, την Blanche Vilensky, στην Νότια Αφρική. Η οικογένεια του ήταν Εβραϊκής καταγωγής και ζούσαν στο "Illovo", ένα προάστιο του "Johannesburg". Παντρεύτηκε με την Elana Beverley Orelowitz το 1984, αφότου είχε τελειώσει με τις σπουδές του, έχοντας στην κατοχή του δύο πτυχία Bachelor's, ένα πάνω στο εμπόριο και ένα πάνω στην λογιστική, από το πανεπιστήμιο του "Witwatersrand" στην Νότια Αφρική. Λίγο αργότερα, το 1983, πήρε και το Master's του, πάνω στην διοίκηση επιχειρήσεων, μέσω του προγράμματος IBEAR, στο πανεπιστήμιο της "Southern California"

Η επαγγελματική του πορεία στην Glencore

Ο Γκλάσενμπεργκ μπήκε στο δυναμικό της "Glencore" to 1984, συγκεκριμένα, στον κλάδο του άνθρακα και των ανθρακορυχείων. Ήταν υπεύθηνος για την διαχείρηση των γραφειών της εταιρείας στο Hong Kong και το Beijing, και έγινε επικεφαλής του τμήματος άνθρακορυχείων το 1991.

Παραπομπές

Νοτιοαφρικανοί επιχειρηματίες
Λιλιάνα Πέτροβιτς

Η Λιλιάνα Πέτροβιτς (, 1939-2020) ήταν Σέρβα τραγουδίστρια. Γεννήθηκε στο Μποσάνσκι Μπροντ αλλά μεγάλωσε στο Νόβι Σαντ. Το 1961, η Πέτροβιτς εκπροσώπησε τη Γιουγκοσλαβία στη πρώτη της συμμετοχή στη Γιουροβίζιον, στο Διαγωνισμό Τραγουδιού της Eurovision 1961 με το τραγούδι "Neke davne zvezde" (Μερικά αρχαία αστέρια). Η Πέτροβιτς τερμάτισε στην 8η θέση κερδίζοντας 9 πόντους. Απεβίωσε στις 4 Φεβρουαρίου 2020.

Εξωτερικοί σύνδεσμοι

Παραπομπές 

Πετροβιτς, Λ
Πετροβιτς Λ
Μουσείο Ελληνικών Λαϊκών Μουσικών Οργάνων

Το Μουσείο Ελληνικών Λαϊκών Μουσικών Οργάνων είναι μουσείο και Ερευνητικό Κέντρο Εθνομουσικολογίας στο Αρχοντικό Λασσάνη, στην Πλάκα της Αθήνας στη Ελλάδα. Εκτίθονται περίπου 600 ελληνικά μουσικά όργανα από τα τελευταία 300 χρόνια και έχει πολλά περισσότερα στην αποθήκη του.

Συλλογή 
Η συλλογή περιλαμβάνει:

 Λύρες
 Φλογέρες
 Ντέφια
 Άσκαυλος
 Κουδούνια
 Λαούτα
 Μπουζούκια
 Σουραβλιά
 Ζουρνάδες
 Λαλίτσες
 Τουμπελέκια
 Κρητική λύρα

Γκαλερί

Δείτε επίσης 
 Κατάλογος μουσείων μουσικής

Εξωτερικοί σύνδεσμοι 
 Υπουργείο Πολιτισμού και Τουρισμού

Μουσεία μουσικών οργάνων
Μουσεία στην Αθήνα
Παναγία Νάξου

Για συνώνυμους οικισμούς και νησίδες στην Ελλάδα δείτε: Παναγία (αποσαφήνιση) 

Η Παναγία ή Παρθένος είναι ακατοίκητη βραχονησίδα των Κυκλάδων η οποία βρίσκεται δυτικά της Νάξου σε μικρή απόσταση και δυτικά από την παραλία της Μικρής Βίγλας. Αναφέρεται επίσημα το 1991 να προσαρτάται στην τότε κοινότητα Σαγκρίου. Διοικητικά ανήκει στην τοπική κοινότητα Σαγκρίου που υπάγεται στη δημοτική ενότητα Νάξου του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.

Παραπομπές

Βραχονησίδες της Νάξου
Ουρακοτάγκος του Βόρνεο

Ο ουρακοτάγκος του Βόρνεο (Pongo pygmaeus) είναι ένα είδος ουρακοτάγκου στο νησί του Βόρνεο.Είναι χοντροκεφαλοι!  Μαζί με τον ουρακοτάγκο της Σουμάτρα και το Ουρακοτάγκος του Ταπανούλι, ανήκει στο μοναδικό γένος μεγάλων πιθήκων που προέρχονται από την Ασία. Όπως και οι άλλοι μεγάλοι πίθηκοι, οι ουρακοτάγκοι είναι εξαιρετικά ευφυείς, παρουσιάζοντας χρήση εργαλείων και ξεχωριστά πολιτιστικά πρότυπα στην άγρια φύση. Οι ουρακοτάγκοι μοιράζονται περίπου το 97% του DNA τους με τους ανθρώπους. Ανήκει στους ανθρωποειδείς πιθήκους. 

Ο ουρακοτάγκος του Βόρνεο είναι είδος που απειλείται με εξαφάνιση. Η αποψίλωση των δασών, οι φυτείες φοινικέλαιου και το κυνήγι που αποτελούν σοβαρή απειλή για τη συνέχιση της ύπαρξής του. Σε φυσικές συνθήκες, ο ουρακοτάγκος του Βόρνεο ζει 35 με 45 χρόνια, ενώ σε συνθήκες αιχμαλωσίας το προσδόκιμο ζωής του ανεβαίνει κοντά στα 60 χρόνια.

Ως το μεγαλύτερο δενδρόβιο ζώο, μπορεί να μείνει σε ένα δέντρο έως και 24 ώρες.

Παραπομπές 

Πανίδα της Ινδονησίας
Ανθρωπίδες
Ελλήνων Συνέλευσις

Η Ελλήνων Συνέλευσις (Ε.ΣΥ.) είναι ακροδεξιό και υπερεθνικιστικό ελληνικό πολιτικό κόμμα που ιδρύθηκε από τον Αρτέμη Σώρρα.

Από την ίδρυση του παραμένει προσκολλημένο σε παραθρησκευτικές δοξασίες, και όλα τα μέλη του κόμματος υποχρεούνται να τις ασπαστούν με τον «όρκο του πολεμιστή». Επίσης διοργανώνει τελετουργίες στην Αρχαία Ολυμπία. Η ρητορική της έχει χαρακτηριστεί συνωμοσιολογική, ρατσιστική, αντισημιτική και ομοφοβική.

Κατηγορήθηκε ως εγκληματική οργάνωση και αντιμετώπισε σοβαρά ποινικά αδικήματα. Στις 6 Δεκεμβρίου 2019, ο Σώρρας φυλακίστηκε για έξι χρόνια με την κατηγορία της απόπειρας απάτης κατά του Δημοσίου.

Ιστορικό 

Ιδρύθηκε ως οργάνωση από τον Αρτέμη Σώρρα το 2012, ενώ η ίδρυση πολιτικού φορέα ανακοινώθηκε στις 4 Σεπτεμβρίου 2015, με την υπόσχεση της άμεσης διαγραφής χρεών και της καταβολή υψηλών χρηματικών ποσών σε κάθε ελληνικό ΑΦΜ στην περίπτωση που σχηματίσει κυβέρνηση. Τα μέλη της ξεπέρασαν τις 12.000 και για να ολοκληρώσουν την εγγραφή τους ορκίζονταν πίστη στο Δωδεκάθεο, με παράλληλη οργάνωση τελετών στην αρχαία Ολυμπία. Σε διάφορες εκδηλώσεις σε όλη την Ελλάδα, προέτρεπε πολίτες να αρνηθούν τα χρέη της χώρας και να γίνουν μέλη με σκοπό τη διάσωσή της.

Μέσα σε λίγα χρόνια η οργάνωση ίδρυσε γραφεία σε ολόκληρη τη χώρα, τα οποία έχουν επανειλημμένα γίνει, σε διάφορες πόλεις, στόχος επίθεσης.

Συμμετείχε στις ευρωεκλογές του 2019 με 42 υποψηφίους, συμπεριλαμβανομένου του Σώρρα. Παρά το γεγονός ότι είχε προφυλακιστεί, το αίτημά του για υποψηφιότητα έγινε δεκτό από τον Άρειο Πάγο. Λίγους μήνες μετά, ο Αρτέμης Σώρρας συμμετείχε και στις βουλευτικές εκλογές του 2019.

Ζητήματα με τη δικαιοσύνη 

Η ηγεσία της Ελλήνων Συνέλευσις έχει κατηγορηθεί ως εγκληματική οργάνωση η οποία διέπραξε απάτη κατά του δημοσίου. Σύμφωνα με το υπόμνημα εισαγγελέα: «δρούσε ως εγκληματική οργάνωση πείθοντας τους πολίτες να μην καταβάλλουν ασφαλιστικές εισφορές και οφειλές στο Δημόσιο, σε Τράπεζες και σε ασφαλιστικά ταμεία, με αποτέλεσμα να υποστούν ανυπολόγιστη βλάβη». Συγκεκριμένα, οι κατηγορούμενοι της οργάνωσης είναι δέκα, και ανάμεσα στα αδικήματα που έχουν προκύψει περιλαμβάνονται η διεύθυνση και ένταξη σε εγκληματική οργάνωση, η απάτη σε βάρος Δημοσίου, Τραπεζών και ασφαλιστικών ταμείων, και το ξέπλυμα μαύρου χρήματος.

Δολοφονία Θώμης Κουμπούρα 

Στις 28 Δεκεμβρίου 2016 η παιδοψυχίατρος Θώμη Κουμπούρα βρέθηκε δολοφονημένη με περισσότερες από δεκαπέντε μαχαιριές από μέλος της οργάνωσης. Ο Σώρρας ενεπλάκη με ανάρτηση στο Facebook για τον 40χρονο δράστη Χρήστο Μπαλαντίνα, ενώ ακόμα η αστυνομία αναζητούσε τα ίχνη του. Ο Χρήστος Μπαλαντίνας αργότερα συνελήφθη και καταδικάστηκε σε ισόβια κάθειρξη.

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Ελληνικά πολιτικά κόμματα
Χαμηλή Κάσου

Η Χαμηλή ή Καμηλονήσι είναι νησίδα στο Καρπάθιο πέλαγος η οποία βρίσκεται βορειοδυτικά της Κάσου - Καρπάθου και νοτιοανατολικά της Σαντορίνης. Έχει έκταση 0,429 τ.χλμ. και από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τον Μαυροπετρίτη (Falco eleonorae). Σύμφωνα με την απογραφή του 2011 δεν υπάρχουν μόνιμοι κάτοικοι και καταγράφηκε να ανήκει στον Δήμο Ηρωικής Νήσου Κάσου. Η Ελληνική Εταιρεία Τοπικής Ανάπτυξης και Αυτοδιοίκησης την αναφέρει επίσημα το 2001 να προσαρτάται στην τότε κοινότητα Ολύμπου του δήμου Καρπάθου. Σύμφωνα με την τοπική παράδοση της νήσου Κάσου στην οποία ανήκει, αναφέρεται ως Χαμηλή ή Χαμηλονήσι. Η ονομασία αυτή δόθηκε από τούς παλιούς Κασιώτες επειδή το έδαφός της έχει μικρό υψόμετρο. Λανθασμένα έχει αναφερθεί από ορισμένους σαν Καμήλα ή Καμηλονήσι (όπως σε παλιούς χάρτες τού Αγγλικού Ναυαρχείου που αναγράφεται σαν Kamila Nisi). Στο βιβλίο "Επίτομος περιγραφή τής νήσου Κάσου" τού αείμνηστου Κασιώτη δικηγόρου Μάρκου Μαλλιαράκη (Αλεξάνδρεια 1894) αναφέρεται ότι (σελ. 12) απέχει 37 ναυτικά μίλια από την Κάσο. Ανήκει στις υπηκόους νήσους τής νήσου Κάσου..

Παραπομπές

Βραχονησίδες της Κάσου
Φώτης Ιωαννίδης

Ο Φώτης Ιωαννίδης (10 Ιανουαρίου 2000, Αθήνα) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Παναθηναϊκό.

Σταδιοδρομία σε συλλόγους 
Γεννήθηκε το 2000 και είναι γιος του βετεράνου ποδοσφαιριστή, Βασίλη Ιωαννίδη. Ξεκίνησε την ποδοσφαιρική του σταδιοδρομία στον Ολυμπιακό Χαλκίδας, με τον οποίο αγωνίστηκε στα πρωταθλήματα της Ε.Π.Σ. Ευβοίας.

Λεβαδειακός 
Το καλοκαίρι του 2016 αποκτήθηκε από τον Λεβαδειακό και εντάχθηκε στα τμήματα υποδομής και συγκεκριμένα στην ομάδα Κ17 του συλλόγου. Το καλοκαίρι του 2017 προωθήθηκε στην ανδρική ομάδα, υπογράφοντας το πρώτο του επαγγελματικό συμβόλαιο. Σαν επαγγελματίας ποδοσφαιριστής έκανε ντεμπούτο με τη φανέλα του Λεβαδειακού στις 25 Οκτωβρίου 2017 στο Κύπελλο Ελλάδας και στις 27 Νοεμβρίου 2017 στο πρωτάθλημα της Σούπερ Λιγκ, ενώ στις 10 Δεκεμβρίου 2018, σημείωσε το πρώτο του γκολ στο πρωτάθλημα σε μία εκτός έδρας ισοπαλία 1-1 με τον Πανιώνιο και αποτέλεσε τον δεύτερο κατά σειρά νεότερο σκόρερ στην ιστορία του συλλόγου στην κορυφαία κατηγορία.

Παναθηναϊκός 
Στις 10 Αυγούστου 2020, ανακοινώθηκε η απόκτηση του Ιωαννίδη από τον Παναθηναϊκό με τετραετές συμβόλαιο.

Στης 21 Μαΐου κατέκτησε με τους πράσινους το κύπελλο Ελλάδος απέναντι στον Παοκ με 1-0

Εθνική ομάδα 
Ο Ιωαννίδης έχει υπάρξει διεθνής με τις «μικρές» Εθνικές Ελλάδας Κ18, Κ19 και Κ21.

Παραπομπές

Εξωτερικοί σύνδεσμοι 
   
 Προφίλ στο Transfermarkt.com

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ελλάδας Κ18
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Λεβαδειακού
Ποδοσφαιριστές Σούπερ Λιγκ Ελλάδας
Ποδοσφαιριστές Σούπερ Λιγκ 2 Ελλάδας
Ποδοσφαιριστές Παναθηναϊκού
Μορίς Ρονέ

Ο Μορίς Ρονέ (γαλλικά: Maurice Julien Marie Robinet), (Νίκαια, 13 Απριλίου 1927 – Παρίσι, 14 Μαρτίου 1983), ήταν Γάλλος ηθοποιός, σκηνοθέτης και συγγραφέας.

Ο Μορίς Ρονέ έγινε ένας από τους πιο δημοφιλείς και παραγωγικούς ηθοποιούς του Ευρωπαϊκού κινηματογράφου. Μεταξύ του 1955 και 1975, εμφανίστηκε σε  περισσότερες από εξήντα ταινίες. Συχνά υποδύοταν χαρακτήρες που ήταν σε σύγκρουση με τον εαυτό τους ή  την κοινωνία.

Επιλεγμένη Φιλμογραφία 
 Ραντεβού τον Ιούλιο σε σκηνοθεσία: Ζακ Μπέκερ (1949)
 Αυτός που πρέπει να πεθάνει σε σκηνοθεσία: Ζιλ Ντασέν (1957)
 Ασανσέρ για Δολοφόνους σε σκηνοθεσία Λουί Μαλ (1958)
Γυμνοί στον Ήλιο σε σκηνοθεσία Ρενέ Κλεμάν (1960)
 Η φλόγα που τρεμοσβήνει σε σκηνοθεσία Λουί Μαλ (1963)
 Η Άπιστη σύζυγος σε σκηνοθεσία Κλοντ Σαμπρόλ (1968)
 Η Πισίνα σε σκηνοθεσία Ζακ Ντερέ (1969)

Παραπομπές

Εξωτερικοί σύνδεσμοι 
 Ο 

Γάλλοι άνδρες ηθοποιοί κινηματογράφου
Γάλλοι σκηνοθέτες κινηματογράφου
Ντάρκσιντ

Ο Ντάρκσιντ είναι φανταστικός υπερκακοποιός που εμφανίζεται σε Αμερικανικά κόμικς της DC Comics. Δημιουργήθηκε από τον συγγραφέα-καλλιτέχνη Τζακ Κίρμπι. Ο χαρακτήρας έκανε μια εμφάνιση καμέο στο Superman's Pal Jimmy Olsen #134 (Ιανουάριος 1970) πριν κάνει την πρώτη του πλήρη εμφάνιση στο Forever People #1 (Ιανουάριος 1971).

Είναι ο πατέρας των Ορίον, Κάλιμπακ, Γκρέιβεν και Γκρέιλ, Ως τυραννικός κυβερνήτης του πλανήτη Απόκολιπς, ο απώτερος στόχος του Ντάρκσιντ είναι να κατακτήσει το σύμπαν και να εξαλείψει όλα τα ελεύθερα και τα αισθανόμενα όντα. Ένα από τα πιο ισχυρά όντα στο Σύμπαν της DC, ο χαρακτήρας έγινε σταθερός κακοποιός στον κύκλο του Σούπερμαν και θεωρείται ως ο μεγαλύτερος εχθρός της Ομάδα Δικαιοσύνης. Ο Ντάρκσιντ κατετάγη στο νούμερο 6 στους πρώτους 100 κακούς κόμικ όλων των εποχών του IGN και 23ος στους 100 μεγαλύτερος κακοποιούς στο Wizard.

Ο Φρανκ Γουέλκερ δάνεισε τη φωνή του στον Ντάρκσιντ στις σειρά κινουμένων σχεδίων Super Friends: The Legendary Super Powers Show και The Super Powers Team: Galactic Guardians, η οποία έγινε η πρώτη του εμφάνιση σε άλλα μέσα εκτός από τα κόμικς. Ύστερα ο χαρακτήρας εμφανίστηκε και σε άλλες σειρές.

Εκδοτική ιστορία 
Ο Jack Kirby επέστρεψε στην DC Comics με το Superman's Pal Jimmy Olsen #133 και αμέσως ξεκίνησε την ίδρυση χαρακτήρων που θα θέσουν τα θεμέλια για το πρόσφατα δημιουργημένο έπος του Τετάρτου Κόσμου. Ο αντίπαλος αρχηγός θα είναι ο κακός Ντάρκσιντ, που είχε εμφάνιση καμέο στο Superman's Pal Jimmy Olsen #134 (Οανουάριος 1970) με πλήρες εμφάνιση στο Forever People #1 (Ιανουάριος 1971). Ο χαρακτήρας ήταν αρχικά σχεδιασμένος να είναι ο κύριος ανταγωνιστής στους τίτλους Forever People, Mister Miracle και New Gods, αλλά μετά την ακύρωση των τίτλων αυτών, συνέχισε να εμφανίζεται ως σημαντικός κακοποιός σε πολλά κόμικ του Σύμπαντος της DC, παλεύοντας με τον Σούπερμαν και τον Μπάτμαν.

Χαρακτήρα έμπνευση 
Σύμφωνα με τον συγγραφέα Μαρκ Έβανιερ, ο Τζακ Κίρμπι βάσισε το πρόσωπο του Ντάρκσιντ σε αυτό του Τζακ Πάλανς.

Παραπομπές 

Υπερκακοί της DC Comics
Φανταστικοί δικτάτορες
Φανταστικοί χαρακτήρες με αθανασία
Δαίμονες στην ποπ κουλτούρα
Δέντρα του Βάλινορ

Το Βάλινορ (Γη των Βάλαρ) είναι μια φανταστική τοποθεσία στο σύμπαν του Τζ. Ρ. Ρ. Τόλκιν, το βασίλειο των Βάλαρ στο Αμάν. Βρίσκεται στα δυτικά της Μέσης γης.

Ήταν επίσης γνωστό ως Αιώνια Εδάφη, μαζί με το Τολ Ερεσέα και τα εξώτερα του Αμάν. Το τελευταίο όνομα είναι κάπως παραπλανητικό, ενώ η ίδια η γη, ενώ ήταν ευλογημένη, δεν προκαλούσε αθανασία στους θνητούς. Ωστόσο, μόνο τα αθάνατα όντα γενικά επιτρεπόταν να ζήσουν εκεί. Κατ'εξαίρεση, οι επιζών φορείς του Ενός Δαχτυλιδιού είχαν τη δυνατότητα να σταθούν για μια φορά ,οι Μπίλμπο, Φρόντο και Σαμ Γκάμγκι—και ίσως ο Γκίμλι γιος του Γκλόιν που, όπως είπε, συνοδευόταν από τον φίλο του Λέγκολας στην διαδρομή του προς το Βάλινορ.

Παραπομπές 

Φανταστικές τοποθεσίες
Ειρήνη - Ελένη Αγαθοπούλου

Η Ειρήνη - Ελένη Αγαθοπούλου γεννημένη το 1985, είναι Ελληνίδα πολιτικός και βουλευτής.

Βιογραφία 
Έζησε και μεγάλωσε στο Κιλκίς. Το 2009 αποφοίτησε από τη Φαρμακευτική Σχολή του ΑΠΘ. Έχει ολοκληρώσει μεταπτυχιακές σπουδές στη Φυτοθεραπεία και τις Εναλλακτικές Θεραπείες (Ιταλία) και στη Διοίκηση Μονάδων Υγείας (ΕΑΠ).

Πολιτική σταδιοδρομία 
Είναι μέλος του ΣΥΡΙΖΑ. Εξελέγη βουλεύτρια Κιλκίς στο Ελληνικό Κοινοβούλιο στις εκλογές του Μαΐου και του Ιουνίου 2012, σε ηλικία 27 ετών. Είναι η πρώτη και η μοναδική γυναίκα που έχει εκπροσωπήσει το Κιλκίς στο Ελληνικό Κοινοβούλιο. Το 2015 ήταν ξανά υποψήφια με τον ΣΥΡΙΖΑ στο Κιλκίς ωστόσο δεν εξελέγη. 

Από τον Απρίλιο του 2015 μέχρι τον Ιούνιο του 2019 ήταν πρόεδρος του Διοικητικού Συμβουλίου του Κέντρου Ερευνών για Θέματα Ισότητας.

Στις βουλευτικές εκλογές του Ιουλίου 2019 ήταν υποψήφια με τον ΣΥΡΙΖΑ στο Κιλκίς και εξελέγη βουλεύτρια.

Δείτε επίσης 
 Κατάλογος των μελών του Κοινοβουλίου της Ελλάδας (Μάιος 2012) 
 Κατάλογος των μελών του Κοινοβουλίου της Ελλάδας (Ιούνιος 2012) 
Κατάλογος των μελών του Κοινοβουλίου της Ελλάδας (Ιούλιος 2019)

Παραπομπές

Βουλευτές εκλεγμένοι με τον ΣΥΡΙΖΑ
Βουλευτές Κιλκίς
Ανατόλι Σολοβιανένκο

Ο Ανατόλι Σολοβιανένκο (25 Σεπτεμβρίου 1932 - 29 Ιουλίου 1999) ήταν τενόρος της Όπερας από την Σοβιετική Ένωση και (μετά τις 26 Δεκεμβρίου 1991) την Ουκρανία.

Ζωή και καριέρα 
Ο Ανατόλι Σολοβιανένκο γεννήθηκε στο Ντόνετσκ (τότε ονομαζόταν Στάλινο) στις 25 Σεπτεμβρίου 1932 σε οικογένεια ανθρακωρύχων. Το 1954 αποφοίτησε από το Τεχνικό Πανεπιστήμιο του Ντόνετσκ, όπου μετά δίδαξε στο τμήμα μηχανικής γραφικής.

Ξεκίνησε να παρακολουθεί μαθήματα τραγουδιού το 1950 από τον Αλεξάντερ Κορομπεϊτσένκο, τιμημένο καλλιτέχνη της Ρωσικής Σοβιετικής Σοσιαλιστικής Ομοσπονδιακής Δημοκρατίας. Η επιτυχία του το 1962 οδήγησε σε μια πρόσκληση να τραγουδήσει στην Εθνική Λυρική Σκηνή της Ουκρανίας. Όμως, πριν ξεκινήσει να εργάζεται στην Εθνική Λυρική Σκηνή, ο Σολοβιανένκο κέρδισε το διαγωνισμό των νέων τραγουδιστών στη Λα Σκάλα του Μιλάνου και σπούδασε για τρία χρόνια (1963-1965). Έγινε ο πρώτος σοβιετικός τραγουδιστής που έλαβε πρόσκληση να εμφανιστεί στη Μητροπολιτική Όπερα της Νέας Υόρκης. Ξεκινώντας από το 1965, ο Σολοβιανένκο εμφανιζόταν με την Εθνική Λυρική Σκηνή της Ουκρανίας. Το 1967 έλαβε το βαθμό του Τιμημένου Καλλιτέχνη της Ουκρανίας, και το 1975 το τίτλο του Λαϊκού Καλλιτέχνη της ΕΣΣΔ.

Έπαιξε διάφορες όπερες διάσημων συνθετών, όπως του Λιστ. Απέκτησε δύο παιδιά, τον Αντρέι και τον Ανατόλι, ενώ είχε παντρευτεί. Βραβεύτηκε με το Βραβείο Λένιν (1980), με Αστέρι Τιμής του Προέδρου της Ουκρανίας (1993), με το Εθνικό Βραβείο Ταράς Σεβτσένκο (1997), με το Βραβείο Δόξας του Μεταλλωρύχου και το Τάγμα της Φιλίας των Λαών το 1982. 

Ο Ανατόλι Σολοβιάνενκο πέθανε ξαφνικά από καρδιακό επεισόδιο στις 29 Ιουλίου 1999. Ανάμεσα σε διάφορους κυβερνητικούς αξιωματούχους που παρακολούθησαν την κηδεία του ήταν ο Πρόεδρος Λεονίντ Κούτσμα, και αρκετούς μήνες αργότερα, τον Δεκέμβριο του 1999, η Κρατική Ακαδημαϊκή Όπερα και Μπαλέτο του Ντόνετσκ μετονομάστηκε προς τιμή του από το ουκρανικό υπουργικό συμβούλιο. Το 2001, ανεγέρθηκε άγαλμα προς τιμήν του στο Κοζίν της περιφέρειας Κιέβου, όπου και θάφτηκε.

Παραπομπές 

Τενόροι
Έγκλημα και τιμωρία (ταινία)

Το Έγκλημα και τιμωρία (Γαλλικά: Crime et Châtiment), είναι μια αστυνομική δραματική ταινία Γαλλικής παραγωγής του 1956 σε σκηνοθεσία του Ζωρζ Λαμπίν και σε σενάριο Σαρλ Σπάακ, βασισμένη στο ομώνυμο μυθιστόρημα του Φιόντορ Ντοστογιέφσκι. Πρωταγωνιστούν οι Ζαν Γκαμπέν, Ρομπέρ Χοσέιν, Μαρίνα Βλάντυ και ο Λίνο Βεντούρα.

Πλοκή 
Ένας φτωχός και βασανισμένος μαθητής, ο Ρενέ Μπρούνελ, σκοτώνει μια ηλικιωμένη κυρία, την Μαντάμ Ορβέτ. Παρόλα αυτά όμως δεν αγγίζει τα χρήματα της, αλλά υφίσταται όλο και έναν πιο αφόρητο ηθικό βασανισμό. 
Ο Επιθεωρητής Γκαλέ που έχει αναλάβει την υπόθεση τον υποψιάζεται, αλλά δεν έχει καμία απόδειξη, ειδικά επειδή ένας νεαρός ζωγράφος με αδύναμο μυαλό, ο Αντρέ Λεσούρ, μόλις έχει συλληφθεί και έχει ομολογήσει ότι αυτός είναι ο δολοφόνος της Μαντάμ Ορβέτ. Από την αλλή πλευρά θα κάνει την εμφάνιση της η Λίλη, μια νεαρή πόρνη που με μια ασυνήθιστη πίστη θα επηρεάσει τον Ρεν, ο οποίος θα πάει τελικά στον Επιθεωρητή Γκαλέ για να ομολογήσει την πράξη του και με αυτόν τον τρόπο να απελευθερώσει τη συνείδησή του.

Διανομή ρόλων
 Ζαν Γκαμπέν ως Επιθεωρητής Γκαλέτ 
 Μαρίνα Βλαντύ ως Λίλι Μαρσέλιν 
 Μπερνάρ Μπλιέρ ως Αντούαν Μονεστιέρ 
 Ρομπέρ Χοσέιν ως Ρενέ Μπρούνελ
 Γκάμπι Μόρλαυ ως Μάνταμ Μπρούνελ 
 Ρενέ Χαβάρντ ως Επιθεωρήτης Νομπλέ
 Ύβετ Ετιέβαντ ως Μαντάμ Τερέζα Μαρσέλιν 
 Ζουλιέν Καρέτ ως Πιέρ Μαρσέλιν 
 Γκαμπριέλ Φοντάν ως Μαντάμ Χορβάι
 Λίνο Βεντούρα ως Γουστάβ Μεσονιέ
 Ζεράρ Μπλέιν ως Ζαν Φαργκό

Παραπομπές

Εξωτερικοί σύνδεσμοι 
  

Γαλλικές ταινίες
Γαλλικές αστυνομικές δραματικές ταινίες
Ταινίες του 1956
Ταινίες σε σκηνοθεσία Ζωρζ Λαμπίν
Γαλλόφωνες ταινίες
Ταινίες γυρισμένες στο Παρίσι
Ταινίες βασισμένες σε ρωσικά μυθιστορήματα
Γαλλικές ασπρόμαυρες ταινίες
Μυρμήκιον

Το Μυρμήκιον ήταν αρχαία Ελληνική αποικία στην Κριμαία. Ο οικισμός ιδρύθηκε στο ανατολικό τμήμα της σύγχρονης πόλης Κερτς, 4 χλμ. βορειοανατολικά από την εξίσου αρχαία Ελληνική πόλη Παντικάπαιον, κοντά στο ακρωτήριο Καραντίνι. Ο οικισμός ιδρύθηκε από τους Ίωνες κατά το πρώτο μισό του 6ου αιώνα π.Χ

Τον 5ο αιώνα π.Χ., η πόλη εξειδικεύεται στην οινοποίηση και κόβει το δικό της νομισματοκοπείο. Περιβάλλεται από πύργους, με πάχος περίπου 2,5 μέτρων. Το Μυρμήκιον έπεσε στα χέρια του Βασιλείου του Βοσπόρου τον 4ο αιώνα π.Χ. και σταδιακά μειώθηκε σε μια ασήμαντη πόλη σε σχέση με την ανεπτυγμένη πόλη Παντικάπαιον.

Τακτικές ανασκαφές ξεκίνησαν το 1934 και συνεχίζονται μέχρι και σήμερα.

Παραπομπές

Αρχαίες ελληνικές αποικίες
Τζέημς Τζολ

Ο Τζέημς Τζολ James Bysse Joll (21 Ιουνίου 1918 – 12 Ιουλίου 1994) ήταν βρετανός ιστορικός και λέκτορας πανεπιστημίου, του οποίου το έργο συμπειλαμβάνει την τα βιβαία The Origins of the First World War και Europe Since 1870. Έγραψε επίσης την ιστορία του Αναρχισμού και Σοσιαλισμού

Ζωη και καριέρα
Ο Τζολ γεννήθηκε στις 21 Ιουνίου 1918 στο Μπριστολ, και έλαβε εκπαίδευση στο University of Bordeaux και New College, Oxford. Εντάχθηκε στον Βρετανικό στρατο το 1940. Επέστρεψε στην Οξφόρδη μετά τον Β ΠΠ και εκεί συμπλήρσωσε τις σπουδές του και έγινε διδάκτορας. the two men formed a long relationship which lasted until Joll's death.

Ενώ ήταν στην Οξφόρδη έγραψε ενα βιβλίο για την Δεύτερη Διεθνή και για τους Léon Blum, Walter Rathenau, και Filippo Tommaso Marinetti, called Intellectuals in Politics (1960). Το 1964 δημοσίευσε το βιβλίο ''Οι αναρχικοί.

Εργα

Παραπομπές

Βρετανοί ιστορικοί
Σόλλιον

Το Σόλλιον ήταν αρχαία Ελληνική παραθαλάσσια πόλη στην δυτική αρχαία Ακαρνανία, στο Ιόνιο Πέλαγος. Ήταν αποικία της αρχαίας Κορίνθου μέχρι την κατάληψη της το 431 π.Χ από την Αρχαία Αθήνα, κατά την περίοδο του Πελοποννησιακού πολέμου. Κατά την διάρκεια της κυριαρχίας των Αθηναίων, η πόλη ενώθηκε με την αρχαία Πάλαιρο. Αναφέρεται και πάλι το 426 π.Χ., ως ο τόπος στον οποίο ο Δημοσθένης αποβιβάστηκε όταν αποφάσισε να εισβάλει στην Αιτωλία.

Η περιοχή αυτή βρίσκεται κοντά στο σημερινό χωριό Πογωνιά Αιτωλοακαρνανίας, στον δήμο Ακτίου - Βόνιτσας.

Παραπομπές

Περαιτέρω ανάγνωση
 Χρυσοβιτσάνος, Γεράσιμος (2004). "Οι αποικίες της Κορίνθου στην αιτωλοακαρνανική ακτή". Μεταπτυχιακή εργασία ειδίκευσης. Πανεπιστήμιο Κρήτης/Φιλοσοφική Σχολή/Τμήμα Ιστορίας και Αρχαιολογίας. σελ. 73-96.

Πόλεις της αρχαίας Αιτωλοακαρνανίας
Πόλεις στην Αρχαία Ελλάδα
Αποικίες της Κορίνθου
Εγκαταλελειμμένοι οικισμοί στην Ελλάδα